Z A P I S N I K
32. sjednice Vijeća Mjesnog odbora Cvjetni trg
održane 22. veljače 2024. u prostorijama Mjesnog odbora „Kralj Petar Svačić“, Preradovićeva ulica 29, s početkom u 20:00 sati

[bookmark: _Hlk160460138]Nazočni članovi Vijeća Mjesnog odbora Cvjetni trg: Milena Bekić Milinović, Nela Jantol i Dragan Hrnjak.

Odsutni članovi: Nebojša Gavrilov i Matea Vučić.

Predsjedava: Milena Bekić Milinović, predsjednica Vijeća Mjesnog odbora Cvjetni trg.

Zapisnik vodi: Milena Bekić Milinović, predsjednica Vijeća Mjesnog odbora Cvjetni trg.

[bookmark: _Hlk81384179]Predsjednica konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora Cvjetni trg i poziva članove Vijeća da prihvate zapisnik 31. sjednice Vijeća Mjesnog odbora Cvjetni trg.

[bookmark: _Hlk81384574]Vijeće jednoglasno prihvaća tekst zapisnika 31. sjednice Vijeća Mjesnog odbora Cvjetni trg, koja je održana 28. siječnja 2024.
          
Predsjednica Vijeća predlaže dnevni red.

Vijeće jednoglasno utvrđuje 
DNEVNI RED

1. [bookmark: _Hlk158987585]Izvješće o radu Vijeća Mjesnog odbora Cvjetni trg za 2023., donošenje
1. Program rada Vijeća Mjesnog odbora Cvjetni trg za 2024., donošenje 
1. [bookmark: _Hlk158987850]Prijedlog Odluke o stavljanju izvan snage UPU Savska-Šarengradska – sjever, mišljenje, daje se
1. Prijedlog Odluke o stavljanju izvan snage UPU Savska-Šarengradska – jug, mišljenje, daje se
1. Pitanja i prijedlozi


Ad. 1.	Izvješće o radu Vijeća Mjesnog odbora Cvjetni trg za 2023., donošenje

Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća.

Vijeće, nakon kratke rasprave, jednoglasno donosi


IZVJEŠĆE O RADU
Vijeća Mjesnog odbora Cvjetni trg za 2023.

U 2023. godini Vijeće Mjesnog odbora održalo je ukupno 11 sjednica.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 


PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Vijeća Gradske četvrti Donji grad u sastavljanju dnevnog reda te prisustvovala sastancima koordinacije za rad vijeća mjesnih odbora. 


POTPREDSJEDNIK VIJEĆA

Pomagao je predsjednici Vijeća te obavljao i sve poslove koji su mu se povjerili. Sudjelovao je u pripremi prioriteta za 2024. godinu.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 4 člana od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.


ZAKLJUČNE OCJENE

Vijeće je u radu nastojalo što je moguće više detektirati i riješiti probleme na svom području.


[bookmark: _Hlk160461089]Ad. 2.	Program rada Vijeća Mjesnog odbora Cvjetni trg za 2024., donošenje 

Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća.

Vijeće, nakon kratke rasprave, jednoglasno donosi


PROGRAM RADA VIJEĆA
MJESNOG ODBORA CVJETNI TRG ZA 2024.


Na temelju Poslovnika i Pravila Vijeća Mjesnog odbora Cvjetni trg te sukladno Statutu Grada Zagreba svoj program za 2024. Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora Cvjetni trg.



Vijeće Programom rada obvezno:

1. Donosi financijski plan;
1. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti;
1. Donosi Izvješće o radu Vijeće Mjesnog odbora Cvjetni trg;
1. Prati realizaciju Plana komunalnih aktivnosti i Programa održavanja komunalne infrastrukture;
1. Raspravlja i donosi zaključke na osnovi zahtjeva građana;
1. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi i vijeće gradske četvrti, traže mišljenje vijeća mjesnog odbora;
1. Odlučuje o raspolaganju imovinom Mjesnog odbora.

Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrditi prioritete u njegovoj realizaciji.

Program rada Vijeće Mjesnog odbora Cvjetni trg temelji se i na kontinuitetu svih prethodnih aktivnosti mjesnoga odbora i zahtjevima građana.

Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
1. pomoći u održavanju, opremanju i obnovi prostora mjesnog odbora;
1. podržavati realizaciju različitih aktivnosti programa udruga i udruženja građana;
1. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
1. nastojati kvalitetnije i temeljitije informirati građane o svim aktivnostima na području mjesnog odbora;
1. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
1. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.

Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.


Ad 3.	Prijedlog Odluke o stavljanju izvan snage UPU Savska-Šarengradska – sjever, mišljenje, daje se

Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća.

Vijeće, nakon kratke rasprave, sa 2 glasa za i 1 glas suzdržan donosi


ZAKLJUČAK
o Prijedlogu Odluke o stavljanju izvan snage Urbanističkog plana uređenja 
[bookmark: _Hlk158976611]Savska – Šarengradska - sjever


1. Vijeće Mjesnog odbora Cvjetni trg daje pozitivno mišljenje o Prijedlogu Odluke o stavljanju izvan snage Urbanističkog plana uređenja Savska – Šarengradska – sjever.

2. Ovaj Zaključak dostavlja se Vijeću Gradske četvrti Donji grad na daljnje postupanje.



Ad 4.	Prijedlog Odluke o stavljanju izvan snage UPU Savska-Šarengradska – jug, mišljenje, daje se

Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća.

Vijeće, nakon kratke rasprave, sa 2 glasa za i 1 glas suzdržan donosi


ZAKLJUČAK
o Prijedlogu Odluke o stavljanju izvan snage Urbanističkog plana uređenja 
Savska – Šarengradska - jug


1. Vijeće Mjesnog odbora Cvjetni trg daje pozitivno mišljenje o Prijedlogu Odluke o stavljanju izvan snage Urbanističkog plana uređenja Savska – Šarengradska – jug.

2. Ovaj Zaključak dostavlja se Vijeću Gradske četvrti Donji grad na daljnje postupanje.



Ad 5.	Pitanja i prijedlozi

Milena Bekić Milinović, predsjednica Vijeća, obavještava članove Vijeća da su počeli radovi na uređenju igrališta OŠ Ivana Gundulića.

Članovi Vijeća primjećuju da jako puno vlasnika pasa ne skuplja izmet svojih četveronožnih ljubimaca i tako dodatno zagađuju pločnik i okoliš.
U svezi vraćanja drvoreda u Berislavićevu ulicu bit će potrebno tražiti suglasnost Zagrebačkih cesta, jer se bez njihovog "blagoslova" sanduci/žardinjere neće moći postaviti.

Nela Jantol i Dragan Hrnjak pitaju što se događa sa zamjenom česme na Cvjetnom trgu te predlažu da Predsjednik Vijeća Gradske četvrti Donji grad organizira sastanak s odgovornima iz nadležnog Gradskog ureda.

Nela Jantol predlaže da se edukativna šetnja Donjim Gradom, predviđena Planom potreba za aktivnostima, programima i projektima unapređenja kvalitete života građana Mjesnog odbora Cvjetni trg u 2024. organizira u svibnju.


Sjednica je završila u 21:20 sati.


KLASA: 024-08/24-003/406
URBROJ: 251-13-11-1/008-24-2
Zagreb, 22. veljače 2024.

Zapisnik sastavila: Milena Bekić Milinović
Predsjednica
Vijeća Mjesnog odbora
Cvjetni trg

[bookmark: _GoBack]Milena Bekić Milinović, v.r.
